มาพักผ่อนทั้งที ผมก็ยังไม่ลืมที่จะมาเขียนรีวิวน๊า 555 สำหรับใครที่ยังไม่เคยมาพังงา ถ้าได้มาเที่ยวเขาหลัก โรงแรม และ ร้านอาหาร ของที่นี่เป็นที่ ที่ผมอยากจะแนะนำเลย เพราะการบริการนี่ดีมาก ประทับใจสุดยอด ชายหาดส่วนตัว Wifi ฟรีทั้งรีสอร์ท สระว่ายน้ำใหญ่ๆ มีโต๊ะพูลพร้อม ใครมาเป็นครอบครัวก็จัดแบบ Villa ไปเลย เป็นส่วนตัวดี เดวๆๆ กลับมาเรื่องรีวิวอาหารก่อนน!! ใครมาถ้าเป็นวันศุกร์ ก็จะมีโอกาศได้ลิ้มลองรสชาติบุฟเฟต์ของที่นี่ ซึ่งผมก็ดันโชคดีจัง มาตรงวันซะด้วย 5555

พิกัดของร้านนี้ขับตาม GPS มาจะง่ายที่สุด เพราะผมก็มาครั้งแรก บอกไม่ถูกเหมือนกันครับ หน้าปากซอยจะมี ร้านอาหารเยอะๆหน่อย พอเข้ามาแล้วก็เลี้ยวนิดๆหน่อย ขับตาม GPS มาก็จะถึงรีสอร์ท โดย สวัสดิภาพ

บรรยกาศของที่นี่บอกเลยว่าสุดยอด รีสอร์ทสวยมาก เข้ามาจะเจอ Reception ที่เห็นวิวสวนกว้างมาก มีที่นั่งรอเช็คอิน ถ้าใครมาพักก็จะมี Welcome Drink เป็นน้ำสมุนไพรให้ ส่วนคนที่มาทานอาหาร ก็แจ้งกับพนักงานได้เลย ห้องอาหารต้องเดินลงบันไดมา เลี้ยวออกไปทางสวน แล้วก็เดินตรวไปทางชายหาด จะมีศาลาอยู่ข้างสระว่ายน้ำ ตรงนั้นแหละครับถึงแล้ว ถ้าจะเลือกโต๊ะวิวดีๆก็เอาด้านนอกถ้าอยากส่วนตัวก็ด้านในโลดครับ

• Seafood & Meat BBQ @ The Beach Buffet (899.-)
เป็นบุฟเฟต์ตอนหัวค่ำ มีเฉพาะวันศุกร์ซะด้วย (โชคดีจังแฮะเรา) ทานได้ตั้งแต่ 18:30 - 22:00 นั่งทานไปมองทะเลไป วิวคงสวยน่าดู เสียดายที่ผมลงมาไม่ทันชมวิว มาถึงก็เดินสำรวจโลด อาหารมีไม่หลายหลายนัก ของที่ควรมีก็ไม่มี เช่น หอยเชลล์, ปลาแซลม่อน, กั้งเผา, ..อีกเพียบอ่ะ ของที่มีผมจำได้ว่ามี พาร์ม่าแฮม, ขนมปัง 4 ชนิด, สลัดมันฝรั่ง, สลัดกุ้ง, ข้าวผัด, กุ้งเผา, เนื้อย่าง, มันอบ, และก็ซุปอะไรแดงๆเนี่ยแหละ กับพวกอาหารอีกนิดหน่อย ซึ่งผมก็จัดแต่กุ้งเผา 5555 ก่ะว่าเอาให้คุ้มเลยทีเดียว (ล้อเล่น~) กุ้งตัวใหญ่ใช้ได้เลย น่าจะเป็นกุ้งสดด้วยแหละ เพราะเนื้อหวานดี ส่วนของหวานมีบราวนี่, ไอศครีม, คัสตาร์ท ซึ่งรสชาติก็ใช้ได้ แน่นอนว่าเครื่องดื่มไม่รวมเน้อ ราคาก็โอเคอยู่นะ แต่อยากให้เพิ่มอาหาร ให้หลากหลายกว่านี้ครับ

ด้านการบริการที่นี่ ถือว่าเป็นบริการระดับ Premium เยี่ยมสุดๆ พนักงานสุภาพมาก ดูแลเอาใจใส่แบบสุดๆ อัธยาศัยดี ตั้งแต่บริกร ถึง เชฟนู่นอ่ะ (ไปยืนรอกุ้งเผา เชฟแนะนำที่เที่ยวให้อ่ะ เดี๋ยวพรุ่งนี้ผมจะลองไปดู) ด้านการบริการนี่ รับรองได้เลยว่าโรงแรมนี้ ไม่ทำให้ผิดหวังแน่นอน